ด้าน น.พ.จรัล ตฤณวุฒิพงษ์ อธิบดีกรมควบคุมโรค แถลงว่า ตอนนี้มีผู้ป่วยที่อยู่ในข่ายต้องสงสัยและเฝ้าระวังเหลืออยู่ 10 ราย จากเดิมที่มีทั้งหมด 11 ราย เพราะตัดแฝดพี่จาก จ.สุพรรณบุรีที่รักษาตัวอยู่ที่โรงพยาบาลเด็ก ออกไป เนื่องจากมีผลคำวิจัยสุดท้ายแน่นอนว่าเป็นโรคปอดบวม ที่ติดเชื้อแบคทีเรียไมโครพลาสมาเท่านั้น ส่วนผู้ที่ติดเชื้อไข้ขณะนี้คงยังไม่มีวัคซีนที่จะฆ่าเชื้อดังกล่าว จึงต้องเฝ้าระวังและให้ความรู้ด้านสุขศึกษาอย่างดีที่สุด โดยเฉพาะกลุ่มเกษตรกร แม่บ้าน และคนทำงานที่ต้องสัมผัสไก่อย่างใกล้ชิด พร้อมยอมรับว่าภาวะรุนแรงสำหรับคน ยังถือว่ารุนแรงอยู่ เพราะการที่เชื้อจากไก่แพร่สู่คนได้ แม้สามารถ ลดความรุนแรงของการแพร่ระบาดของไก่ ในสุพรรณบุรีและกาญจนบุรี จะลดลงมาระดับหนึ่ง แต่สำหรับคนยังลดระดับไม่ได้ โดยเฉพาะใน 31 จังหวัดที่ประกาศเป็นพื้นที่สีแดง จะขึ้นบัญชีผู้ป่วยที่เป็นโรคปอดบวม และมีประวัติสัมผัสกับไก่ทั้งหมด นอกจากนี้ เด็กอายุต่ำกว่า 12 ปี ถือเป็นกลุ่มเสี่ยงติดเชื้อหวัดนกมากที่สุด